José Mujica

José Alberto Mujica Cordano (1935–2025) var en uruguayansk politiker, og før det geriljakriger i Tupamaros. Mujica var president i Uruguay frem til 1. mars 2015, da Tabaré Vázquez tok over makten. Han representerte den sosialistiske koalisjonen Frente Amplio (Den brede front), som består av elleve partier på venstresiden. Mujica ble innsatt som Uruguays president 1. mars 2010.Uruguay elects Jose Mujica as president, polls show BBC Online, 30. november 2009 (engelsk)Jonathan Watts (13. desember 2013). "Uruguay's president José Mujica: no palace, no motorcade, no frills". The Guardian. (engelsk)

 Liv og virke 
 Bakgrunn 
José Mujica var fra den fattige bydelen Paso de la Arena i Montevideo, og er sønn av Demetrio Mujica og Lucy Cordano. Far en estanciero som var falt i fattigdom, og var av baskisk herkomst - med røtter i småbyen Muxika.Volver a las raíces (spanisch) auf montevideo.com.uy vom 18. Mai 2015, abgerufen am 18. Mai 2015 

Faren døde tidlig, da José Mujica gikk i tredje klasse. 

På begynnelsen av 1960-tallet ble Mujica medlem av den nyopprettede geriljagruppen Tupamaros, en væpnet politisk bevegelse inspirert av den cubanske revolusjonen. Mujica ble tatt til fange av myndighetene ved fire anledninger. Han var blant de politiske fangene som rømte fra fengsel i 1971. Han ble pågrepet igjen i 1972, og ble skutt av politiet seks ganger.

Etter militærkuppet i 1973 ble Mujica overført til et militært fengsel hvor han satt i fjorten år. I løpet av tiden i fengsel beholdt han kontakten med flere geriljamedlemmer, blant disse var lederen for gruppen Tupamaros, Raúl Sendic.

I 1985, da demokratiet ble gjenopprettet i Uruguay, ble Mujica frikjent på grunn av en lov om amnesti som gjaldt for politiske og militære forbrytelser begått siden 1962.

 Politiker 
Flere år senere startet Mujica og flere tidligere Tupamaros-medlemmer sine politiske karrierer. Ved valget i 1999 ble Mujica valgt til senator.

 President 
Mujica, som var Frente Amplio kandidat til presidentvalget i 2009, fikk med Danilo Astori som visepresidentkandidat flest stemmer ved valget den 25. oktober 2009. Presidentinnsettelsen fant sted 1. mars 2011.

I sin tid som president gjorde han seg kjent for sitt meget beskjedne og enkle levesett, blant annet ved at han gav bort 90 % av sin lønn til veldedighet hver måned og ikke ville bo i  presidentpalasset i Montevideo. I stedet ville han bli i sin families nedslitte gård utenfor hovedstaden.

Han ville ikke stille til gjenvalg som president i 2014, men ble året etter gjenvalgt til senator. Hans kone Lucia Topolansky ble oppnevnt til visepresident mellom 2017 og 2019 under Tabaré Vázquez. Mujica ble gjenvalgt for en ny senatsperiode fra 2020, men trakk seg den 20. oktober 2020 fra vervet; Alejandro Sánchez rykket opp fra underhuset Cámara de Representantes for å fylle mandatet.

 Referanser 

 Se også 
 Liste over presidenter i Uruguay

 Eksterne lenker 




Kategori:Uruguayanske presidenter
Kategori:Personer fra Montevideo
Kategori:Uruguayanere av italiensk opphav